Viktig informasjon for etablering av Elbil lader

Styret har over tid jobbet med å finne en god løsning for etablering av ladestasjoner til elbil.

Styret har kommet frem til at dersom man skal etablere elbil lader er det en type ladestasjon man **MÅ** etablere. Man må fremdeles **søke** styret om etablering.

Krav til type ladestasjon (Ufravikelig):

* Easee Lader Type Sort.
* Tibber Puls for laststyring i sikringsskap.
* Max 16 ampere
* Ladestolpe av imp konstruksjonsvirke 98X98 som festes til stolpesko i bakken,

Det skal også festes stolpehatt (Pyramide) på toppen av stolpen. Stolpen skal males sort.

Kabel føres opp på baksiden av stolpen og det borres igjennom stolpen til lader.

Laderen monteres 20 cm ned på stolpen.

**Om det monteres annet utstyr enn nevnt ovenfor vil man få krav om å bytte fra Styret.**

Laderen skal være plassert på borettslagets tomt. I søknaden må man spesifisere ved å tegne og forklare hvor man skal plassere laderen. Er det flere som etablerer ladestasjoner i en og samme rekke, må man montere slik at de står på linje.

Man må sende inn dokumentasjon til styret på at installasjonen er gjort av godkjent elektroinstallatør. Gravearbeider eller andre tiltak som må gjøres, må tilbakestilles på best mulig måte.

Det er ikke lov til å bryte grunnmursplasten til dreneringen.

Andelseiere er eier av lader og plikter seg å følge DSB (Direktoratet for samfunnssikkerhet og beredskap) sine forskrifter for Elbil lading. Om netteier mener det er for stor belastning på nettet grunnet elbil lading kan borettslaget endre retningslinjer for lading. Styret forbeholder seg retten til å trekke tilbake godkjenning om informasjonen ikke stemmer, eller at retningslinjer ikke blir fulgt. Om det blir konflikter grunnet lader kan styret be eier fjerne lader, samt om kommune/myndighet pålegger borettslaget at elbil ladere fjernes. Laderen fjernes alltid på andelseiers bekostning. Andelseier plikter å videreformidle informasjonen vedrørende elbil lading til ny eier ved salg av leilighet.